มันเพิ่งเริ่ทขึ้นค่ะ คือมันเป็นจุดดำเล็กๆค่ะ ขึ้นบริเวณลำคอและนิ้วค่ะ ผิวเรียบ ไม่เจ็บ ไม่คัน ไม่มีอาการอะไรเลยค่ะ แบบนี้อันตรายไหมคะ มันขึ้นไม่ค่อนเยอะค่ะ
สวัสดีค่ะ อาการมีจุดดำเล็กๆขึ้นตามลำคอ นิ้ว ผิวเรียบ ไม่เจ็บ ดังกล่าวมา อาจจะเกิดจาก ไฝ ขี้แมลงวัน กระแดด กระเนื้อ หรือเป็นจุดเลือดออกของเส้นเลือดฝอยเล็กๆใต้ชั้นผิวหนัง อาจสัมพันธ์กับภาวะที่มีเกล็ดเลือดต่ำ หรือเป็นจุดดำตามหลังการอักเสบคือน่าจะมีจุดหรือผื่นแดงหรือตุ่มน้ำนำมาก่อนจะเป็นจุดดำในเบื้องต้น ไม่ไปแกะเกาบริเวณที่เป็น ใช้น้ำเปล่าสะอาดล้างเบาๆภายนอก ร่วมกับทาครีมบำรุงให้ความชุ่มชื้นได้ตามปกติ หากจุดดำดังกล่าวเป็นมากขึ้น ลุกลาม เริ่ม เจ็บ หรือไม่สบายใจ ไม่แน่ใจว่าเป็นจุดอะไร ก็ควรไปพบแพทย์เพื่อตรวจร่างกายจริงให้ได้การวินิจฉัยที่แน่ชัดขึ้นต่อไป